Kertauskuva. Siriuksen kuoleman jälkeen murheen murtama Orion lähti pois Ouusta. Se on ilmeisesti ollut poissa jo useita kuukausia.

Weed hymyilee. Se on ilmeisesti alkanut jo toipua Siriuksen kuolemasta ja luottaa siihen, että Orion pärjää omillaan. Cross näyttää yllättyneeltä.

Kyoshiro ja Sasuke puhuvat jostain. Ne tahtovat lähteä jonnekin. Vaeltamaan? Kalastamaan joelle? Kaksikko lähtee matkaan.

Ja on jäädä heti alkuun auton alle.

Ihmiset ovat ystävällisiä, mutta Sasuke ja Kyoshiro säikähtävät ja juoksevat pakoon.

Turvassa metsässä ne alkavat nahistella ja ilmeisesti syytellä toisiaan siitä, että jäivät melkein auton alle. Yllättäen Kyoshiro kuulee jotain.

Kaksikko suuntaa joelle, jossa ne näkevät pienen pennun kalastamassa.

Pentu on saanut jo muutaman kalan kiinni, mutta se yrittää saada vielä lisää.

Kun Kyoshiro ja Sasuke tervehtivät sitä, pentu muuttuu selkeästi varautuneeksi. Se syöksähtää jo pyydystämiensä kalojen luokse -

Ja nappaa ne suuhunsa ja juoksee pakoon.

Sasuke ja Kyoshiro kiistelevät siitä, kumman vika pennun säikähtäminen oli.

Samaan aikaan pentu on pulassa. Vieraat koirat ovat napanneet sen kiinni.

Kalat katoavat parempiin suihin. Kyoshiro ja Sasuke saapuvat onneksi pian paikalle. Koirat keskustelevat hetken ja sitten vieras kaksikko hyökkää.

Kyoshiro pistää pahikset poikki ja pinoon.

Aurinko alkaa jo laskea. Jeromen pennut tahtovat mennä tutkimaan jotain eivätkä ole ilmeisen kiinnostuneita ottamaan isäänsä tai vanhoja sotureita mukaansa.

Pennut löytävät hylätyn auton ja se herättää niiden uteliaisuuden.

Autossa kuitenkin on jo asukas.

Koirat tervehtivät autossa olevaa koiraa. Hetken kuluttua myös Kutorora, Unsai ja Jerome saapuvat paikalle. Koirat keskustelevat rauhallisesti, mutta vieras koira on hiljainen ja ilmeisen hermostunut.

Yllättäen koira hyppää autosta ja säntää pakoon! Sen vierelle ilmestyy pieni pentu, joka oli ilmeisesti piilossa auton alla. (Pentu on tyttö, koska sillä on pitkät silmäripset.)

Kyoshiron ällistykseksi Sasuke oli oikeassa. Blondi vilauttelemassa reisiään auttoi peukalokyydin saamisessa huomattavasti.

Ginga Densetsu Noah'n ensimmäinen luku ilmestyi eilen ja tässä lyhyt katsaus siihen. Värisivuilla selvisi myös sarjan oikea kirjoitusmuoto eli se on Ginga Densetsu Noah. Tämä on hyvä, sillä nyt saadaan kaikkialle yhtenäinen kirjoitusasu nimelle. Itse pidin tosin enemmän nimestä Noa, koska se ei tuonut niin vahvasti mieleen Noaa'a. (Mietin yhä, onko nämä nimet tehty ihan meitä ulkomaalaisia faneja ajatellen, koska tästä tuli tyyli vasta Takahashin Suomen vierailujen jälkeen: WEED:ssä tai Orionissa nimiä ei ole kirjoitettu länsimaisittain, mutta Akamesta ne jo löytyvät.)Veikkaan muuten, että tämä tarinakokonaisuus kestää maksimissaan kahdeksan pokkaria. Olen kovin kiintynyt teoriaani siitä, että Takahashi tekee sopimukset kustantajan kanssa joko 5 tai 30 pokkarin erissä...GDN alkaa näyttävillä värisivuilla ja itseäni ne ilahduttivat kovasti. Tavallisesti värisivuille päätyy maisemakuvia, ihmisiä tai muuta turhaa, mutta nyt mukana oli lähes ainoastaan koiria.Mitähän tästä sanoisi... Olen yhtä aikaa pettynyt, koska tämä oli laimein Ginga-aloitus ikinä, mutta myös ilahtunut. Ensinnäkin, pidän siitä, että Orion on oikeasti lähtenyt pois. Olisi ollut todella turhauttavaa, jos se olisi palannut heti ensimmäisessä luvussa, kun sen lähtöä on mainostettu niin paljon. Orionin hahmo vie myös niin paljon energiaa muilta, että on hyvä, jos siitä saadaan taukoa. Pidän myös siitä, että mukana on heti alussa vahvasti vanhoja GDW-hahmoja, jotka ovat jääneet syrjään.Alkuasetelma ei tehnyt minuun hirveän isoa vaikutusta: koirat ovat selkeästi eksyneet Ouun alueelle paetakseen jotain pahislaumaa eikä tämä lähtenyt mitenkään räväkästi käyntiin etenkin, kun vertaa TLW:n. Toisaalta, tämä voi olla monelle keskiverto-Ginga-fanille iloinen uutinen. Monet ovat pitäneet TLW:tä liian synkkänä hahmojen kuolemien, puolen valitsemisen vaikeuden ja jatkuvien riitojen vuoksi, joten paluu rauhallisempaan voi olla monelle myös tervetullutta. Itselleni alusta tuli mieleen vahviten Sankaritarinat: jopa vanha autossa istunut koira muistutti minua siitä ja luulin sitä aluksi Tomoniksi. Saa nähdä, miten tarina lähtee tästä käyntiin. Lisäys: tyttöpennun nimi on Miho, joka on sama kuin Tomon-tarinassa olleen Eijiron puoliso.Vaikuttaa myös siltä, että kaikki arvailut Noah'sta olivat väärässä. Tällä hetkellä näyttää kaikkein todennäköisimmältä, että joessa uinut pentu olisi Noah. Kyse on toki ensimmäisestä luvusta, mutta olisi outoa, jos uuden sarjan päähenkilö ei olisi mukana alusta lähtien. Toisaalta, tavallisesti päähenkilö on saanut heti alusta enemmän ruututilaa itselleen ja mahdollisuuden esittäytyä toisin kuin nyt, kun Kyoshiron ja Sasuken rähinät veivät suurimman huomion.Jos pentu on Noah, olen siitä kahden vaiheilla. Ensinnäkin, hyvä, jos tarina ei ala taas karhukoirasuvun uuden pentueen syntymällä. TLW taitaa olla ainoa sarja, joka ei ole näin tehnyt. Toisaalta, on outoa, jos Ginga Densetsu ei kerrokaan legendaarisista karhukoirista. Akame oli tässä toki jo poikkeus, mutta aivan uuden hahmon ottaminen mukaan tuntuu oudolta. Itse pidän tosin ajatuksesta, että saagan päähenkilö olisi tyystin eri rotua ja näköä kuin aiemmin.Jos tarinaa jää ajattelemaan jatko-osana, on siinä muutamia harmittavia kohtia. Aikaa on TLW:n. lopusta kulunut jo puolisen vuotta (TLW loppui talven alkuun, nyt on jo kesä), joten olisin toivonut, että TLW:n kadonneita hahmoja olisi näkynyt edes taustalla: Bella, Koyuki, Reika, Chibi, Hiron pennut ja Jeromen pentu. Erityisesti hämmentää se, että Rigelia ei näkynyt edes taustalla. Toivottavasti sillä on tarinassa oma roolinsa eikä se ole vain unohtunut. Kamakirin veljekset taas ovat aika tyynesti jääneet Ouun leiriin, vaikka ne olivat vain Siriuksen puolella ja Ouun armeija karkotti Siriuksen...Miten Noah lähtee tästä jatkumaan? Itse seuraan ilmestymistä varmaan seuraavat pari lukua, mutta jään sitten odottamaan pokkareiden ilmestymistä. TLW oli Ginga-tarinoista ainoa, jota olen seurannut luku kerrallaan ja vainoharhaisesti uutta osaa odottaen, joten tältä kantilta katsoen ei ole suuri ihme, jos GDN jää minulta paitsioon.Bonus.